smcproject/ml-wiki-sentences huggingface dataset:
ഭാരത വാഹന വ്യവസായ ചരിത്രത്തിലെ ഒരു പ്രധാന സംഭവമായിരുന്നു ഈ ചെറുകാറിന്റെ വരവ് .
ഇന്ദിരാഗാന്ധിയുടെ മകനായ സഞ്ജയ് ഗാന്ധിയാണ് ഈ സംരംഭത്തിനു തുടക്കമിട്ടത്.
എൻജിനീയറിങ് ബിരുദം പോലുമില്ലാത്ത സഞ്ജയ് മാനേജിങ് ഡയറക്ടറായി തുടക്കമിട്ട മാരുതി മോട്ടോഴ്സ് ലിമിറ്റഡ് ഇന്ത്യ കണ്ട ഏറ്റവും വലിയ അഴിമതിയായി മാറി .
1971 ജൂണിൽ ഹരിയാനയിലെ ഗൂർഗാവിലുള്ള വ്യോമസേന വക 157 ഏക്കർ ഭൂമി ഉൾപ്പെടെ 300 ഏക്കർ ഭൂമിയിലാണ് കമ്പനി ആരംഭിക്കുന്നത്.
ഈ ഭൂമി ഏറ്റെടുക്കൽ വൻ വിവാദങ്ങൾക്കും എതിർപ്പുകൾക്കും വഴി വച്ചു.
ഇന്ത്യയിൽ നിർമ്മിക്കുന്ന ഘടകങ്ങൾ ഉപയോഗിച്ച് ഇറക്കുമതി ഇല്ലാതെ തന്നെ പുതിയ കാർ നിർമ്മിക്കുക എന്ന ലക്ഷ്യത്തിൽ ആരംഭം കൊണ്ട കമ്പനി ആദ്യം ടൂ സ്ട്രോക്ക് എഞ്ചിൻ നിർമ്മാണമാണ് ലക്ഷ്യം ഇട്ടിരുന്നത്.
പിന്നീട് ഈ തീരുമാനം മാറ്റി ഫോർ സ്ട്രോക്ക് എഞ്ചിനിൽ എത്തുകയും ചെയ്തു.
എന്നാൽ കമ്പനി വിജയകരമായി ഒരു കാർ പോലും നിർമ്മിക്കുകയുണ്ടായില്ല.
പരീക്ഷണ ഓട്ടത്തിനായി അയച്ച കാറിൽ ജർമ്മനിയിൽ നിന്നും ഇറക്കുമതി ചെയ്ത എഞ്ചിനായിരുന്നു ഘടിപ്പിച്ചിരുന്നത്.
1974 ഫെബ്രുവരി 10 - നാണ് പരീക്ഷണ ഓട്ടത്തിനുള്ള ആദ്യ കാർ അഹമ്മദാബാദിലെത്തിയത് .
പരീക്ഷണ ഓട്ടത്തിലെ രണ്ടാമത്തെ തലത്തിലെത്തുവാൻ ഈ കാറിനു സാധിച്ചില്ല.
റോഡുകളിൽ ഓടുവാനുള്ള സാക്ഷ്യപത്രം നേടിയെടുക്കുവാൻ ആദ്യ മാരുതിക്കായില്ല.
കാർ നിർമ്മാണത്തിനു മുൻപ് തന്നെ കമ്പനി വിതരണക്കാരെ ക്ഷണിക്കുകയും അവരിൽ നിന്നും ശരാശരി 3 ലക്ഷം വീതം ഡെപ്പോസിറ്റ് വാങ്ങുകയും ചെയ്തു.
നിലവിലുള്ള മറ്റു കമ്പനികൾ പോലും 5000 രൂപ മാത്രം നിക്ഷേപം സ്വീകരിച്ചിരുന്ന അക്കാലത്താണ് മാരുതി ലക്ഷങ്ങൾ നിക്ഷേപം സ്വീകരിച്ചത്.
1972-ൽ ഡീലർഷിപ്പ് നൽകുകയും ചെയ്തു.
അഞ്ചു വർഷത്തെ അവരുടെ കാത്തിരിപ്പിലും കമ്പനി കാർ നിർമ്മാണമോ, അഥവാ ഡേപ്പോസിറ്റ് തിരികെ നൽകുകയോ ചെയ്തില്ല.
തുക തിരിച്ചു ചോദിച്ചവരിൽ പലരെയും കമ്പനി ജയിലിലാക്കുകയും ചെയ്തു.
മറ്റാരെങ്കിലും കൂടുതൽ നിക്ഷേപതുക നൽകുവാൻ തയ്യാറായാൽ, സഞ്ജയ് ഗാന്ധി നിലവിലുള്ള കരാർ കാരണമില്ലാതെ റദ്ദാക്കുകയും അവർക്ക് കൂടിയ തുകയ്ക്ക് കരാർ നൽകുകയും ചെയ്തിരുന്നു.
പ്രധാനമന്ത്രിസ്ഥാനം വഹിച്ചിരുന്ന ഇന്ദിരാഗാന്ധി തന്റെ ഔദ്യോഗിക പദവി മകൻ സഞ്ജയ് ഗാന്ധിക്കു വേണ്ടി ദുരുപയോഗം ചെയ്തെന്ന് ആരോപണം ഉണ്ടാകുകയും സർക്കാർ നിലംപൊത്തുകയും ചെയ്തു.
അതോടൊപ്പം കാർ കമ്പനിയും തകർന്നു.
തുടർന്നുണ്ടായ എല്ലാ കേസുകളിൽ നിന്നും ഇന്ദിരാഗാന്ധിയും മകനും മോചിതരാകുകയും ചെയ്തു.
1980-ൽ സഞ്ജയ്‌ ഗാന്ധി മരണപ്പെടുകയും അതേവർഷം തന്നെ ഇന്ദിരാഗാന്ധി വീണ്ടും പ്രധാനമന്ത്രിയാകുകയും ചെയ്തു.
അക്കാലത്ത് തന്നെ മാരുതിയെ പൊതുമേഖലാ സ്ഥാപനമാക്കി മാറ്റുവാൻ സർക്കാർ തീരുമാനിച്ചു.
1981 - ഫെബ്രുവരിയിൽ കമ്പനിയെ മാരുതി ഉദ്യോഗ് ലിമിറ്റഡ് എന്ന പേരിൽ പൊതുമേഖലാ സ്ഥാപനമാക്കി മാറ്റി.
ഓഹരി ഉടമകൾക്ക് സർക്കാർ 4.34 കോടി രൂപ നഷ്ടപരിഹാരം നൽകി.
പിന്നീട് ആദ്യ അവസ്ഥ പോലെ തന്നെ മാരുതിക്ക് കാർ നിർമ്മാണത്തിലും മറ്റു കാര്യങ്ങളിലും തർക്കമുണ്ടാകുകയും കാര്യങ്ങൾ മന്ദഗതിയിലാകുകയും ചെയ്തു.
സുസുക്കിയുടെ വരവ്
റെനോ , പ്യൂഷോ , ഫോക്സ് വാഗൺ , ഫിയറ്റ് , നിസാൻ , മിത്‌സുബിഷി , ഹോണ്ട എന്നീ മറുനാടൻ കമ്പനികളുമായാണ് മാരുതി പങ്കാളിത്തം തുടങ്ങുവാൻ ചർച്ചകളിൽ തീരുമാനം ഉണ്ടായത്.
എന്നാൽ മാരുതി ആദ്യമുണ്ടാക്കിയ ദുഷ്‌പേരുകൾ കാരണം ഈ കമ്പനികളൊന്നും മാരുതിയുമായി ചേർന്നു പ്രവർത്തിക്കുവാൻ താത്പര്യം കാണിച്ചില്ല.
എന്നാൽ സർക്കാർ മാരുതിക്ക് കൂട്ടുപിടിക്കുവാൻ ശ്രമിക്കാത്ത സുസുക്കി മാത്രമാണ് ഇതിൽ താല്പര്യം കാണിച്ചത്.
അതിനാൽ 1981 അവസാനം 26 % ഓഹരിയുമായി സുസുക്കിക്ക് മാരുതിയിൽ പങ്കാളിത്തം നൽകി.
തുടർന്ന് ചെറുകാറുകൾ മാത്രം നിർമ്മിച്ചാൽ മതിയെന്ന ധാരണയിൽ 1982 ഒക്ടോബറിൽ മാരുതി സുസുക്കിയുമായി കാരാർ ഒപ്പു വയ്ക്കുകയും ചെയ്തു.
കരാർ ഒപ്പു വച്ചെങ്കിലും 1983 - ഒക്ടോബറിലാണ് പ്ലാന്റ് സ്ഥാപിച്ച് ഉത്പാദനം തുടങ്ങിയത്.
അന്നു മുതൽ 1984 മാർച്ച് വരെ കമ്പനി 2000 കാറുകൾ നിർമ്മിച്ചു.
ഇതിലെ ചില ഘടകങ്ങൾ ഇന്ത്യയിൽ വച്ച് കൂട്ടിചേർക്കുകയാണുണ്ടായതെങ്കിലും ഏറിയപങ്കും കാറുകൾ ജപ്പാനിൽ നിർമ്മാണം പൂർത്തിയാക്കി ഇറക്കുമതി ചെയ്തവയായിരുന്നു.
10,000 രൂപ നൽകി 1.35 ലക്ഷം പേരാണ് രണ്ടു മാസം നീണ്ട കാലയളവിൽ വാഹനം ബുക്ക് ചെയ്തത്.
കമ്പ്യൂട്ടർ സഹായത്താലാണ് അക്കാലത്തും വാഹനം ബുക്ക് ചെയ്തവരുടെ മുൻഗണനാക്രമം തയ്യാറാക്കിയിരുന്നത്.
എങ്കിലും മുൻഗണനാക്രമം തെറ്റിച്ചാണ് വാഹനം നൽകിയതെന്ന പഴിയും കമ്പനിയ്ക്ക് കേൾക്കേണ്ടി വന്നു.
ഹർപാൽ സിങ്, അജിത് സിങ് സുഷാൻ, ജി.കെ. കപൂർ എന്നീ വ്യക്തികൾക്കാണ് ആദ്യ വാഹനങ്ങൾ നൽകിയത്.
മാരുതി ഒമിനിയ്കും ഈ നാളുകളിലാണ് ബുക്കിങ് സ്വീകരിച്ചത്.
പക്ഷേ ഏറിയപങ്കും ആവശ്യക്കാർ മാരുതി 800 - നായിരുന്നു.
ഇരു വാഹനങ്ങൾക്കും 47,500 രൂപയായിരുന്നു ഫാക്ടറി വില.
മറ്റു ചെലവുകളെല്ലാം ഉൾപ്പെടെ അന്ന് ഡൽഹിയിലെ ഷോറൂം വില 52,500 രൂപയായിരുന്നു.
തുടർന്ന് മൂന്നു വർഷക്കാലത്തോളം ഈ വിലയ്ക്ക് തന്നെയാണ് കാർ വിൽപ്പന നടത്തിയത്.
എ.സി. ഉള്ള വിഭാഗം കാറിന്റെ അന്നത്തെ വില 79,000 രൂപയായിരുന്നു.
ആദ്യ വിൽപ്പന
കാറുകൾ ബുക്ക് ചെയ്ത് മൂന്നു വർഷക്കാല കാത്തിരിപ്പിനു ശേഷം 1983 ഡിസംബർ 14-ന് പദ്ധതികൾക്ക് തുടക്കമിട്ട സഞ്ജയ് ഗാന്ധിയുടെ ജന്മദിനത്തിൽ ഇന്ത്യൻ എയർലൈൻസ് ജീവനക്കാരൻ ഹർപാൽ സിങിന് കാർ നൽകി ആദ്യവിൽപ്പന നടത്തി.
തുടക്കത്തിൽ കമ്പനിയെ എതിർത്തവരെയെല്ലാം ഇന്ദിരാഗാന്ധി താക്കോൽ ദാന ചടങ്ങിൽ ശക്തമായി വിമർശിക്കുകയും ചെയ്തു.
ആരംഭത്തിൽ ഡൽഹി , മുംബൈ എന്നിവിടങ്ങളിൽ മാത്രമായിരുന്നു വാഹന വിൽപ്പന.
പിന്നീട് 1984 -ൽ കൽക്കട്ട , ചണ്ഡീഗഢ് , ചെന്നൈ എന്നിവിടങ്ങളിലേക്കും വിൽപ്പന വിപുലീകരിച്ചു.
തുടക്കത്തിൽ 20,000 കാറുകളും തുടർന്നുള്ള വർഷങ്ങളിൽ 45,000,  65,000 എന്നിങ്ങനെ കൂടുതൽ കാറുകൾ മാരുതി പുറത്തിറക്കി.
പുതു ചിഹ്നം
മാരുതി ഉദ്യോഗിൽ കേന്ദ്രസർക്കാരിനുള്ള ഓഹരികൾ 2007-ൽ വിറ്റഴിച്ചപ്പോളാണ് മാരുതിയുടെ നിലവിലുണ്ടായിരുന്ന എംബ്ലം മാറ്റി സുസുക്കിയുടെ നാമത്തിൽ എംബ്ലം സ്ഥാപിച്ചത്.
എങ്കിലും പേരിൽ മാരുതി എന്ന് സുസുക്കി നിലനിർത്തുക തന്നെ ചെയ്തു.
ഓഹരി വിൽപ്പന
കേന്ദ്രസർക്കാരിന്റെയും സുസുക്കിയുടെയും സംയുക്ത സംരംഭമായ മാരുതിയിൽ സുസുക്കിയുടെ പങ്കാളിത്തം 2002 - ൽ 54.2 ശതമാനമായി ഉയർത്തി.
2003-ൽ പബ്ലിക് ഇഷ്യൂ വഴി മാരുതിയുടെ 25% സർക്കാർ ഓഹരികൾ വിറ്റഴിക്കുകയും തുടർന്ന് രണ്ടു പ്രാവശ്യമായി 18.27% ഓഹരികളും വിറ്റഴിച്ചു.
പിന്നീട് 2007-ൽ ആകെയുണ്ടായിരുന്ന 10.27% ഓഹരിയും സർക്കാർ വിറ്റഴിച്ചു.
അങ്ങനെ അതേ വർഷം 24 വർഷമായി സർക്കാരും സുസുക്കിയും തമ്മിലുണ്ടായിരുന്ന മുഴുവൻ പങ്കാളിത്തവും അവസാനിച്ചു.
മാരുതിയുടെ ഏറിയ പങ്ക് ഓഹരികളും എൽ.ഐ.സി. , എസ്.ബി.ഐ. , പഞ്ചാബ് നാഷണൽ ബാങ്ക് , കോർപ്പറേഷൻ ബാങ്ക് എന്നീ സ്ഥാപനങ്ങളാണ് വാങ്ങിയത്.
ഇതിൽ എൽ.ഐ.സി. യാണ് 12.5% ഓഹരികളുള്ള ഏറ്റവും വലിയ രണ്ടാമത്തെ പങ്കാളി.
കാർ നിർമ്മാണം തുടക്കമിട്ട കമ്പനി പിന്നീട് റോഡ് റോളർ, ട്രക്ക് നിർമ്മാണം, ക്രെയിൻ നിർമ്മാണം, വിമാന വിപണനം, ബസ് ബോഡി നിർമ്മാണം എന്നീ മേഖലകളിലും ശ്രമം നടത്തുകയും പരാജയപ്പെടുകയും ചെയ്തു.
അവലംബം ഇതും കാണുക സുസുക്കി മോട്ടോർ കോർപ്പറേഷൻ മാരുതി 800 മാരുതി ആൾട്ടോ മാരുതി എസ്‌എക്സ്4 മാരുതി സെൻ എസ്റ്റിലോ സുസുക്കി സ്വിഫ്റ്റ് മാരുതി സ്വിഫ്റ്റ് ഡിസയർ
മാരുതി ആൾട്ടോ ഇംഗ്ലീഷ് വിലാസം https://ml.wikipedia.org/wiki/Maruti_Alto
മാരുതി സുസുക്കി കമ്പനി ഇന്ത്യയിൽ നിർമ്മിക്കുന്ന ഒരു ചെറു നഗരോപയോഗ കാറാണ് മാരുതി ഓൾട്ടോ .
2000, സെപ്റ്റംബർ 27-നാണ് ഇന്ത്യൻ വിപണിയിൽ ഇത് പുറത്തിറങ്ങിയത്.
എങ്കിലും 1994 മുതൽ തന്നെ ഇന്ത്യയിൽ നിന്ന് യൂറോപ്പിലേക്ക്  മാരുതി സെൻ കാറുകൾ കയറ്റി അയച്ചിരുന്നത് ഈ പേരിലാണ്.
ഇന്ത്യയിൽ ഏറ്റവുമധികം വിൽക്കപ്പെട്ട ഹാച്ച്ബാക്കാണിത്.
2006-ൽ ഓൾട്ടോ ഇന്ത്യയിലെ ഏറ്റവും ഉയർന്ന വില്പനയുള്ള കാറായി.
2008 ഫെബ്രുവരിയിൽ ഉല്പാദനം 10 ലക്ഷം കടന്ന ഓൾട്ടോ ഈ നേട്ടം കൈവരിക്കുന്ന മാരുതിയുടെ മൂന്നാമത്തെ കാറായി.
മാരുതി 800 , മാരുതി ഒംനി , ഹ്യൂണ്ടായ് സാൻട്രൊ എന്നിവയാണ് ഇന്ത്യയിലെ ഈ നേട്ടം കൈവരിച്ച മറ്റ് കാറുകൾ.
1994-2004 കാലയളവിൽ യൂറോപ്യൻ രാജ്യങ്ങളുൾപ്പെടെ പല രാജ്യങ്ങളിലേക്കും ഓൾട്ടോ കയറ്റുമതി ചെയ്യപ്പെട്ടിരുന്നു.
2022 ഓഗസ്റ്റിൽ പുതിയ പതിപ്പ്  നിലവിൽ വന്നു.
800 • ആൾട്ടോ • ഓംനി • സെൻ • സെൻ എസ്റ്റിലോ • സ്വിഫ്റ്റ് • വാഗൺ ആർ • എസ്റ്റീം • എസ്എക്സ്4 • ബലീനൊ • വേർസ • ജിപ്സി • ഗ്രാൻ‌ഡ് വിറ്റാറ ↑
മാരുതി സുസുക്കി ബലേനോ
മാരുതി സുസുക്കി നിർമ്മിച്ച ഒരു സബ്കോംപാക്റ്റ് കാർ മോഡൽ (ബി സെഗ്മെന്റ്) ആണ് സുസുക്കി ബലേനോ.
2015 സെപ്തംബർ മാസത്തിൽ ഫ്രാങ്ക്ഫർട്ട് മോട്ടോർ ഷോയിൽ ഈ കാർ ലോഞ്ച് ചെയ്തു.
ജപ്പാനിൽ 2015 ഒക്ടോബർ 24 നും ഇന്ത്യയിൽ 2016 മാർച്ച് 9 നും ലോഞ്ച് ചെയ്തു.
2016 ഏപ്രിലിൽ യൂറോപ്പിൽ ഇത് ലഭ്യമായി തുടങ്ങി.
2017 ഓഗസ്റ്റ് 10 ന് 25 ഗെയ്ക്കിൻഡോ ഇൻഡോനേഷ്യൻ ഇൻറർനാഷണൽ ഓട്ടോ ഷോയിലൂടെ ഇൻഡോനേഷ്യയിൽ എത്തി.
2015-നും മുൻപ് സുസുക്കി കൾട്ടസ് ക്രസൻറ് എന്ന മോഡൽ"ബലേനോ" എന്ന പേരിൽ പല എക്സ്പോർട്ട് മാർക്കറ്റുകളിലും അവതരിപ്പിച്ചിരുന്നു.
വിപണിയിൽ
ഹരിയാനയിലെ മനേസറിലുള്ള മാരുതിയുടെ പ്ലാന്റിൽ മാത്രമാണ് ഈ മോഡൽ നിർമ്മിക്കപ്പെടുന്നത്.
മാരുതിയുടെ പ്രീമിയം ഡീലർഷിപ്പായ ‘നെക്സ’ വഴിയാണ് ഈ കാർ വിപണിയിലത്തിക്കുന്നത്.
ഇന്ത്യയിൽ നിർമ്മിച്ച് ജപ്പാനിൽ വിൽക്കുന്ന ആദ്യ കാർ എന്ന ബഹുമതി ബലേനോ നേടി .
2017-ൽ ഏറ്റവുമധികം വിറ്റഴിക്കപ്പെട്ട കാറുകളിൽ മൂന്നാം സ്ഥാനം (1,77,209  യൂണിറ്റുകൾ) ബലേനോ നേടി .
സിഗ്മ, ഡെൽറ്റ, സെറ്റ, ആൽഫ എന്നീ നാല് വകഭേദങ്ങളാണ് ഈ മോഡലിനുള്ളത്.
സിഗ്മയാണ് അടിസ്ഥാന വകഭേദം.
ആൽഫ മുന്തിയതും.
ഇവ കൂടാതെ കൂടുതൽ കരുത്തുറ്റതും കാഴ്ചയിൽ ‘സ്പോർട്ടി’യുമായ  ആർ.എസ്. എന്നൊരു വകഭേദം കൂടിയുണ്ട് .
1.2 ലിറ്റർ പെട്രോൾ എൻജിന് 83 എച്ച്.പി. കരുത്തും 115 എൻ.എം ടോർക്കും ഉണ്ട്.
1.3 ലിറ്റർ ഡീസൽ എൻജിന് 74 എച്ച്.പി. കരുത്തും 190 എൻ.എം ടോർക്കും ആണുള്ളത്.
പെട്രോൾ എൻജിനിൽ 5-സ്പീഡ് മാനുവൽ ഗിയർ, സി.വി.ടി എന്നീ വകഭേദങ്ങൾ ലഭ്യമാണ്.
എന്നാൽ ഡീസൽ എൻജിനിൽ സി.വി.ടി ഗിയർ ലഭ്യമല്ല.
ഡീസൽ എൻജിനിൽ ലിറ്ററിന് 27.39 കിലോമീറ്ററും പെട്രോൾ എൻജിനിൽ ലിറ്ററിന് 21.4 കിലോമീറ്ററും ആണ് നിർമ്മാതാക്കൾ വാഗ്ദാനം ചെയ്യുന്ന ഇന്ധനക്ഷമത .
അവലംബം പുറത്തേക്കുള്ള കണ്ണികൾ നെക്സാ എക്സ്പീരിയൻസ്, ബലേനോ ചിത്രശാല സുസുക്കി ബലേനോ (2015) മാരുതി സുസുക്കി ബലേനോ, 2018, ഇന്ത്യ ബലേനോ – ഉൾവശം
മാരീഡ് ലവ്
ബ്രിട്ടീഷുകാരിയായ മേരി സ്റ്റോപ്‌സിന്റെ വിവാദമായ ഒരു ഗ്രന്ഥമാണ് Married Love or Love in Marriage 1918 മാർച്ചിൽ ആദ്യം പ്രസിദ്ധീകരിച്ച ഈ പുസ്തകം ഇതിലെ വിവാദവിഷയം കാരണം പലവലിയ പ്രസാധകരും നിരസിച്ച് ഒടുവിൽ ചെറിയൊരു കമ്പനിയാണ് പ്രസിദ്ധീകരിച്ചത്.
പെട്ടെന്ന് വിറ്റുതീർന്ന ഈ പുസ്തകം രണ്ടാഴ്‌ചയ്ക്കുള്ളിൽ ആറുതവണ അച്ചടിക്കേണ്ടിവരികയുണ്ടായി.
അമേരിക്കയിലെ ജഡ്‌ജിയായ John M. Woolsey 1931 ഏപ്രിൽ 6 -ന് നിരോധനം മാറ്റും വരെ അമേരിക്കൻ കസ്റ്റംസ് അശ്ലീലമെന്ന് പറഞ്ഞ് ഈ പുസ്തകം നിരോധിച്ചിരുന്നു.
ഇതേ ജഡ്‌ജിയാണ് 1933 -ൽ James Joyce -ന്റെ Ulysses ന്റെ നിരോധനവും നീക്കം ചെയ്യുകവഴി അമേരിക്കയിൽ ആ പുസ്തകം പ്രസിദ്ധീകരിക്കാനും വിൽക്കാനും വഴിയൊരുക്കിയത്.
സ്ത്രീകളിലെ ലൈംഗിക ആഗ്രഹം അണ്ഡോത്‌സർഗവും ആർത്തവചക്രത്തിനു തൊട്ടുമുൻപുള്ളകാലവുമായും യോജിച്ചാണ് ഇരിക്കുന്നതെന്നകാര്യം ചർച്ച ചെയ്യുന്ന ആദ്യഗ്രന്ഥമാണ് ഇത്.
പങ്കാളികൾ തമ്മിലുള്ള തുല്യബന്ധമാവണം വിവാഹത്തിൽ എന്ന് ഈ പുസ്തകത്തിൽ വാദിക്കുന്നുണ്ട്.
ഔദ്യോഗികമായി അവമതിക്കപ്പെട്ടെങ്കിലും ഇംഗ്ലണ്ടിൽ 1931 ആയപ്പോഴേക്കും 19 എഡിഷനുകളിലായി ഈ പുസ്തകം 750000 ലക്ഷം കോപ്പികൾ വിറ്റുപോയിരുന്നു.
ഐൻസ്റ്റീന്റെ റിലേറ്റിവിറ്റി തിയറിയ്ക്കും Sigmund Freud ന്റെ Interpretation of Dreams -നും ഹിറ്റ്‌ലറുടെ Mein Kampf -നും John Maynard Keynes ന്റെ The Economic Consequences of the Peace -നും മുകളിൽ കഴിഞ്ഞ 50 വർഷത്തെ ഏറ്റവും സ്വാധീനം ചെലുത്തിയ 25 പുസ്തകങ്ങളിൽ ഒന്നായി 1935 -ൽ നടന്ന ഒരു സർവേയിൽ ഈ പുസ്തകം തെരഞ്ഞെടുക്കപ്പെടുകയുണ്ടായി.
Alexander Butler 1923 -ൽ സംവിധാനം ചെയ്ത Married Love എന്ന ചലച്ചിത്രത്തിനു നിദാനമായത് ഈ പുസ്തകമാണ്.
കുറിപ്പുകൾ പുറത്തേക്കുള്ള കണ്ണികൾ Full text at the Digital Library of the University of Pennsylvania .
Married Love public domain audiobook at LibriVox
മാരു മാരു മോറി മോറി!
ഇംഗ്ലീഷ് വിലാസം https://ml.wikipedia.org/wiki/Maru_Maru_Mori_Mori !
25 മെയ് 2011 ന് യൂണിവേഴ്സൽ മ്യൂസിക്ക് പുറത്തിറക്കിയ കൗരു ടു ടൊമോക്കി,  ടമണി മൂക് എന്ന ഗ്രൂപ്പിന്റെ ആദ്യ സിംഗിൾ ഗാനം ആണ് മാരു മാരു മോറി മോറി!.
(マル・マル・モリ・モリ!) ഇതും കാണുക Marumo no Okite Mana Ashida Fuku Suzuki അവലംബം പുറം കണ്ണികൾ Official website for the single by Universal Music (in Japanese) Oricon Profile (in Japanese)
മാരീചി (ബുദ്ധിസം)
മാരീചി ( സംസ്കൃതം : मारीची, lit. "റേ ഓഫ് ലൈറ്റ്"; ചൈനീസ് : 摩利支天; പിൻയിൻ : Mólìzhītiān ; ജാപ്പനീസ്: Marishiten) എന്നത് ഒരു ബുദ്ധ ദേവനോ അല്ലെങ്കിൽ ദേവിയോ ആണ്.
അതുപോലെതന്നെ  പ്രകാശവുമായും സൂര്യനുമായും ബന്ധപ്പെട്ട ഒരു ബോധിസത്വമായും ഇതിനെ കണക്കാക്കപ്പെടുന്നു.
എങ്കിലും അറിയപ്പെടുന്ന ഏറ്റവും പഴയ രേഖകളനുസരിച്ച് മാരീചി ഒരു ദേവതതന്നെയാണ്; പിന്നീട് ചില പ്രദേശങ്ങളിൽ (ഉദാഹരണത്തിന് കിഴക്കൻ ഏഷ്യയിലെ യോദ്ധാക്കൾക്കിടയിൽ) മാരീചി ഒരു പുരുഷ ദൈവമായി പരിണമിക്കപ്പെടുകയും പ്രചാരത്തിലാകുകയുമാണ് ചെയ്തത്.
അനേകം കൈകൾ ഉള്ള ദേവതയായി  സാധാരണ ചിത്രീകരിക്കപ്പെടുന്ന മാരീചിയുടെ വാഹനം പന്നിയോ അല്ലെങ്കിൽ ഏഴ് കുതിരകളോ ഏഴ് പന്നികളോ വലിക്കുന്ന രഥമോ ആണ്.
മാരീചിക്ക് ഒന്ന് അല്ലെങ്കിൽ മൂന്ന് മുതൽ ആറ് വരെ തലകളാണുള്ളത്.
അതിൽ ഒരു തലയ്ക്ക് പന്നിയുടെ ആകൃതിയായിരിക്കും.
കിഴക്കൻ ഏഷ്യയുടെ ചില ഭാഗങ്ങളിൽ തലയോട്ടികൊണ്ടുള്ള ഒരു മാല ധരിച്ച രീതിയിൽ ഭയപ്പെടുത്തുന്ന രൂപമാണ് മാരീചിക്കുള്ളത്.
താമരയിൽ ഇരിക്കുന്ന രീതിയിലും മാരീചിയെ ചിത്രീകരിക്കാറുണ്ട്.
മാരീചിയുടെ ആദ്യകാല പ്രതിമകളിൽ ചിലത് ഇന്ത്യയിലും ടിബറ്റിലുമാണ് കാണപ്പെടുന്നത്.
ആന്ധ്രാപ്രദേശിലെ പുരാതന തുറമുഖ നഗരവും ബുദ്ധമത കേന്ദ്രവുമായിരുന്ന സാലിഹുണ്ടത്തിനു സമീപം സൂര്യദേവനു സമാനമായ രീതിയിൽ ഏഴ് കുതിരകൾ വലിക്കുന്ന രഥത്തിൽ സഞ്ചരിക്കുന്ന രീതിയിലാണ് മാരീചിയെ ചിത്രീകരിച്ചിരിക്കുന്നത്.
മഹായാന ബുദ്ധമത ഗ്രന്ഥങ്ങളിൽ,  ശ്രാവസ്തിയിൽ ബുദ്ധൻ അവതരിപ്പിച്ചതനുസരിച്ച് അവൾ പ്രഭാതത്തിന്റെ ദേവതയാണ്.
സൂര്യന്റെ സ്ത്രീരൂപം, ഉഷ, ദുർഗ , വജ്ര-വരാഹി എന്നീ ദേവതകളിൽ നിന്നും ഉരുത്തിരിഞ്ഞ ഒരു ദേവതാസങ്കൽപ്പമായി മാരീചിയെ പരിഗണിക്കാവുന്നതാണ്.
ബുദ്ധമത ധരണികളിൽ ഉരുത്തിരിഞ്ഞുവന്ന ദേവതകളിൽ (അല്ലെങ്കിൽ ദേവൻ) ഒന്നുതന്നെയാണ് മാരീചി.
ടിബറ്റൻ ബുദ്ധമതത്തിൽ അവരെ, പ്രഭാതത്തിന്റെ ദേവത (അല്ലെങ്കിൽ വെളിച്ചത്തിന്റെ), രോഗം ഭേദമാക്കുന്നവൾ, എല്ലാ ജീവജാലങ്ങളുടെയും ജ്ഞാനോദയം കാംക്ഷിക്കുന്നവൾ എന്നീ രീതിയിലാണ് ചിത്രീകരിച്ചിരിക്കുന്നത്.
ജാപ്പനീസ് ബുദ്ധമതത്തിൽ അവളെ യോദ്ധാക്കളുടെ ദേവതയായി ചിത്രീകരിച്ചിരിക്കുന്നു.
അതായത് ബുഷിയുടെയോ സമുറായിയുടെയോ സംരക്ഷകയും തെറ്റായ അവസ്ഥയിൽ നിന്ന് ശരിയായ അസ്തിത്ത്വത്തിലേക്കു നയിക്കുന്നവളുമാണവൾ.
ഇതും കാണുക സൗരദേവതകളുടെ പട്ടിക ചന്ദ്രദേവത മരീചി താക്കുറാണി അവലംബങ്ങൾ കൂടുതൽ വായനയ്ക്ക് ഹാൾ, ഡേവിഡ് അവലോൺ.
ബുദ്ധമത ദേവതയായ മാരിഷിറ്റൻ: ജാപ്പനീസ് യോദ്ധാവിൽ അവളുടെ ആരാധനാക്രമത്തിന്റെ പരിണാമത്തെയും സ്വാധീനത്തെയും കുറിച്ചുള്ള ഒരു പഠനം.
ഗ്ലോബൽ ഇന്റർനാഷണൽ.
ISBN 978-90-04-25010-9 ഐ.എസ്.ബി.എൻ 978-90-04-25010-9 ഹാൾ, ഡേവിഡ് അവലോൺ.
കോറിയു ബുജുത്‌സുവിലെ "മരിഷിറ്റെൻ: കോംബാറ്റീവ് ബിഹേവിയറിൽ ബുദ്ധമത സ്വാധീനം" : ജപ്പാനിലെ ക്ലാസിക്കൽ വാരിയർ പാരമ്പര്യങ്ങൾ.
കോറിയു ബുക്സ്, pp. 87–119.
ISBN 1-890536-04-0 ഐ.എസ്.ബി.എൻ 1-890536-04-0 പുറംകണ്ണികൾ താവോയിസ്റ്റ് നവോത്ഥാനം - ആർട്ട് ഇൻസ്റ്റിറ്റ്യൂട്ട് ഓഫ് ചിക്കാഗോ ജപ്പാനിലെ മരീചി ആരാധന
മാരുതി 800 ഇംഗ്ലീഷ് വിലാസം https://ml.wikipedia.org/wiki/Maruti_800
മാരുതി-സുസുകി കമ്പനി ഭാരതത്തിൽ നിർമ്മിക്കുന്ന ഒരു ചെറു നഗരോപയോഗ കാറാണ് മാരുതി 800.
1983-ലാണ് ഈ കാർ ഇന്ത്യൻ നിരത്തുകളിൽ ഓടി തുടങ്ങിയത്.
ജപ്പാനിലെ സുസുക്കി മോട്ടോർസ് കമ്പനിയും ഭാരത സർക്കാരും തമ്മിലുള്ള ഒരു സം‌യുക്ത സം‌രംഭമായാണ് ആദ്യ കാർ ഇറങ്ങിയത്.
മാരുതി 800-ന്റെ അന്ത്യം
പുതുക്കിയ മലിനീകരണ മാനദണ്ഡങ്ങൾക്കനുസരിച്ച് (യൂറോ-4) മാരുതി 800-ന്റെ എഞ്ചിനിൽ പരിഷ്കാരങ്ങൾ വരുത്തുവാൻ കമ്പനി തയ്യറാകാത്തതു മൂലം 2016 - ൽ കമ്പനി ഈ മോഡലിന്റെ വിൽപ്പന അവസാനിപ്പിക്കും.
വൻനഗരങ്ങളിൽ ഈ മോഡലിന്റെ വിൽപ്പന പുതുക്കിയ മലിനീകരണ നിയമപ്രകാരം നിലവിൽ നിർത്തലാക്കിയിട്ടുണ്ട്.
അവലംബം പുറത്തേക്കുള്ള കണ്ണികൾ മാരുതി 800ന്റെ ഔദ്യോഗിക വെബ് സൈറ്റ് ഇതും കാണുക മാരുതി-സുസുകി
മാരുതി എസ്‌എക്സ്4 ഇംഗ്ലീഷ് വിലാസം https://ml.wikipedia.org/wiki/Maruti_Suzuki_SX4
സുസൂക്കി , ഫിയറ്റ് എന്നീ കമ്പനികൾ ചേർന്ന് നിർമ്മിച്ച ഒരു കോം‌പാക്റ്റ് കാർ ആണ്‌ സുസൂക്കി എസ്‌എക്സ്4 .
ഫിയറ്റ് സെഡിസി, മാരുതി സുസുകി എസ്‌എക്സ്4 എന്നീ പേരുകളിലും ഇത് അറിയപ്പെടുന്നു.
യൂറോപ്യൻ വിപണിയെ ലക്ഷ്യമാക്കിയാണ്‌ നിർമ്മിക്കപ്പെട്ടതെങ്കിലും ഇന്ത്യ , ജപ്പാൻ , തെക്കേ അമേരിക്ക , ഓസ്ട്രേലിയ , വടക്കേ അമേരിക്ക , ദക്ഷിണാഫ്രിക്ക എന്നിവിടങ്ങളിലും ഇത് മാർക്കറ്റ് ചെയ്യപ്പെടുന്നു.
2006 മുതൽ ഈ മോഡൽ നിർമ്മിക്കപ്പെട്ടുവരുന്നു.
ഹങ്കറി , ജപ്പാൻ, റഷ്യ , ഇന്ത്യ എന്നീ രാജ്യങ്ങളിലാണ്‌ ഈ കാറിന്റെ അസംബ്ലി യൂണിറ്റുകൾ ഉള്ളത്.
ഇന്ത്യയിലെ യൂണിറ്റ് ഹരിയാനയിലെ മനേസറിലാണ്‌ .
മാരീചൻ
രാവണന്റെ കിങ്കരനായ ഒരു രാക്ഷസനാണ് മാരീചൻ .
രാമായണത്തിന്റെ ആരണ്യകാണ്ഡത്തിൽ രാവണന്റെ നിർദ്ദേശമനുസരിച്ച് മാരീചൻ രാമനേയും ലക്ഷ്മണനേയും സീതയുടെ അടുത്തുനിന്നും മാറ്റുന്നു.
ഈ സമയത്തു വേഷപ്രച്ഛന്നനായി എത്തുന്ന രാവണൻ സീതയെ തട്ടിക്കൊണ്ടുപോകുന്നു.
സ്വർണ്ണ വർണ്ണത്തിലുള്ള മാനായി വന്ന മാരീചനെ ശ്രീ രാമൻ വധിക്കുന്നു.
രാമലക്ഷ്മണന്മാർ മാരീചനെയും സുബാഹുവിനേയും നേരിടുന്നു
മാരുതി സെൻ എസ്റ്റിലോ ഇംഗ്ലീഷ് വിലാസം https://ml.wikipedia.org/wiki/Suzuki_MR_Wagon
ജപ്പാനിൽ സുസുക്കി 2001  -ൽ പുറത്തിറക്കിയ എം.ആർ. വാഗൺ ആണ് മാരുതി 2006 -ൽ ഇന്ത്യൻ വിപണിയിൽ അവതരിപ്പിച്ച സെൻ എസ്റ്റിലോ .
ആദ്യ തലമുറ Suzuki MR Wagon, 1st generation (pre-facelifted)
ഇതിന്റെ ആദ്യ തല മുറ കാറുകൾ ഡിസംബർ 4, 2001 ലാണ് വിപണിയിലെത്തിയത്.
ഇതിൽ സുസുകി കെ.6.
എ എൻ‌ജിൻ ആണ് ഉപയോഗിച്ചത്.
ഇതിന്റെ രണ്ടാം തലമുറ കാറുകൾ ആദ്യമായി വിപണിയിൽ പ്രദർശിപ്പിച്ചത് 2005ൽ  39മത് ടോക്യോ മോട്ടർ ഷോവിലാണ്.
ഇത് ഒരു കുടുംബ കാറായിട്ടാണ് അന്ന് അവതരിപ്പിച്ചത്.
ഇതിൽ കുടുംബത്തിന് യാത്ര ചെയ്യുമ്പോൾ വേണ്ട സൌകര്യങ്ങൾ എല്ലാം ഉള്ള രീതിയിലായിരുന്നു നിർമ്മാണം.
അവലംബം (technical data in infoboxes) The article incorporates text translated from the corresponding Japanese Wikipedia articles on the Suzuki MR Wagon and Nissan Moco as of January 25, 2007.
പുറത്തേക്കുള്ള കണ്ണികൾ Suzuki MR Wagon at the official manufacturer's site Archived 2009-02-22 at the Wayback Machine .
(in Japanese) Nissan Moco at the official manufacturer's site (in Japanese) Maruti Zen Estilo Review
മലമ്പുള്ള്‌ ഇംഗ്ലീഷ് വിലാസം https://ml.wikipedia.org/wiki/Crested_Goshawk
മലമ്പുള്ളിന്റെ ശാസ്ത്രീയ നാമം Accipiter trivirgatus എന്നും ഇംഗ്ലീഷിലെ പേര് Crested Goshawk എന്നുമാണ്.
തെക്കേ ഏഷ്യയിൽ ഇന്ത്യ, ശ്രീലങ്ക, തെക്കേ ചൈന, ഇൻഡോനേഷ്യ, ഫിലിപ്പീൻസ് എന്നിവിടങ്ങളിൽ കാണുന്നു.
സാധാരണയായി ഭൂമദ്ധ്യരേഖയോടടുത്ത പ്രദേശങ്ങളിൽ കാണപ്പെടുന്നു.
താഴ്ന്ന പ്രദേശങ്ങളിലാണ് കൂടുതൽ കാണുന്നതെങ്കിലും ഹിമാലയത്തിന്റെ അടിവാരങ്ങളിൽ ഭൂട്ടാനിലും കാണപ്പെടുന്നുണ്ട്.
നീളം കുറഞ്ഞ വീതികൂടിയ ചിറകുകൾ.
അടിവശം ചെമ്പിച്ച തവിട്ടു നിറത്തിലുള്ള വരകൾ നിറഞ്ഞതും വെള്ള നിറത്തിലുള്ളതുമ്മാണ്.
വാലിന് നീളം കൂടുതലാണ്.
വാലിൽ കടുത്ത കാപ്പി നിറത്തിലുള്ള നാലുവരകളുണ്ട്.
വാലിന്റെ അടിയിലെ തൂവലുകൾക്ക് നല്ല വെള്ള നിറം.
പെണ്ണിന് ആണിനേക്കാൾ വലിപ്പം കൂടുതലാണ്.
ചെറിയ പക്ഷികളും സസ്തനികളും കൂടുകെട്ടൽ
മാർച്ച് തൊട്ട് മേയ് വരെ പ്രജനനം
മരത്തില് കമ്പുകള് കൊണ്ടുണ്ടാക്കിയ കൂട്ടിൽ രണ്ടോ മൂന്നോ മുട്ടകളിടും.
ഇവ പ്രജനനം ചെയ്യുന്നത് തെക്കൻ ഏഷ്യയിൽ ഭരതം മുതൽ ശ്രീലങ്ക വരേയും തെക്കൻ ചൈന , ഇന്തോനേഷ്യ , ഫിലിപ്പീൻസിലുമാണ് .
ഇവ ദേശാടന സ്വഭാവം ഇല്ലാത്തവയാണ്.
മലമ്പുഴ ഇംഗ്ലീഷ് വിലാസം https://ml.wikipedia.org/wiki/Malampuzha യക്ഷി , മലമ്പുഴ ഡാം നൂൽ പാലത്തിന് സമീപം പ്രശസ്ത ശില്പിയായ കാനായി കുഞ്ഞിരാമൻ തീർത്ത സിമൻറ്റ് ശില്പം കാവ, പാലക്കാട്
കേരളത്തിലെ പാലക്കാട് ജില്ലയിലെ ഒരു വിനോദസഞ്ചാര കേന്ദ്രമാണ് മലമ്പുഴ .
മലമ്പുഴയിലെ പ്രധാന ആകർഷണങ്ങൾ 1955 -ൽ നിർമ്മിച്ച മലമ്പുഴ ഡാം , മലമ്പുഴ ഉദ്യാനം, റോപ് വേ, സ്നേക്ക് പാർക്ക്, റോക്ക് ഗാർഡൻ, മത്സ്യ ഉദ്യാനം (അക്വേറിയം), എന്നിവയാണ്.
മലമ്പുഴ ഡാം നൂൽ പാലത്തിന് സമീപം കാനായി കുഞ്ഞിരാമൻ തീർത്ത യക്ഷി എന്ന വലിയ സിമന്റ് ശില്പം സ്ഥിതി ചെയ്യുന്നു.
കേരളത്തിലെ ഏറ്റവും വലിയ ജലസേചന ശൃംഖലയാണ് മലമ്പുഴ ഡാമിനോട് സംബന്ധിച്ചുള്ള കനാൽ സംവിധാനം .
ഫാന്റസി പാർക്ക് എന്ന ഉല്ലാസ കേന്ദ്രം മലമ്പുഴ ഡാമിൽ നിന്ന് 2 കിലോമീറ്റർ അകലെയാണ്.
ഇവയും കാണുക Malampuzha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലമ്പുഴ അണക്കെട്ട് മലമ്പുഴ നദി പാലക്കാട് കാനായി കുഞ്ഞിരാമൻ - പ്രശസ്ത ശില്പി മലമ്പുഴ ഡാം ഏറ്റവും അടുത്തുള്ള റെയിൽ‌വേ സ്റ്റേഷൻ: പാലക്കാട് ജംഗ്ഷൻ - 5 കി.
ഏറ്റവും അടുത്തുള്ള വിമാനത്താവളം: കോയമ്പത്തൂർ വിമാനത്താവളം - 55 കി.
ഏറ്റവും അടുത്തുള്ള അന്താരാഷ്ട്ര വിമാനത്താവളം: കോയമ്പത്തൂർ അന്താരാഷ്ട്ര വിമാനത്താവളം
മലമ്പുഴ ഉദ്യാനം ഇംഗ്ലീഷ് വിലാസം https://ml.wikipedia.org/wiki/Malampuzha_Dam മലമ്പുഴ ഉദ്യാനം, അണക്കെട്ടിനു മുകളിൽ നിന്നുള്ള കാഴ്ച
കേരളത്തിലെ പാലക്കാട് ജില്ലയിലുള്ള മലമ്പുഴ എന്ന സ്ഥലത്തുള്ള മലമ്പുഴ അണക്കെട്ടിന് അനുബന്ധമായി വിനോദസഞ്ചാരവകുപ്പ് പരിപാലിക്കുന്ന പ്രകൃതി സുന്ദരമായ ഒരു ഉദ്യാനമാണ് മലമ്പുഴ ഉദ്യാനം .
കേരളത്തിന്റെ പൂന്തോട്ടം എന്നും മലമ്പുഴ ഉദ്യാനം അറിയപ്പെടുന്നു .
തെക്കേ ഇന്ത്യയിലെ ജലസേചനത്തിനായുള്ള ഏറ്റവും വലിയ ജല സംഭരണിയാണ് മലമ്പുഴ അണക്കെട്ട് .
1955-ലാണ് ഇതു നിർമ്മിച്ചത്.
പശ്ചിമഘട്ടത്തിന്റെ പശ്ചാത്തലത്തിലുള്ള മലമ്പുഴ ജലസംഭരണിയും മലമ്പുഴ ഉദ്യാനവും പ്രകൃതി രമണീയമാണ്.
അതുവഴി കേരളത്തിലെ ഒരു പ്രധാന വിനോദ സഞ്ചാര കേന്ദ്രമാകാനും മലമ്പുഴ അണക്കെട്ടിന് കഴിഞ്ഞിട്ടുണ്ട്.
കേരളത്തിലെ ആദ്യത്തെ ജലക്രീഡാഉദ്യാനമായ ഫാന്റസി പാർക്ക് മലമ്പുഴ അണക്കെട്ടിന്റെ അടുത്തുള്ള ഒരു പ്രധാന ആകർഷണമാണ്.
"കേരളത്തിന്റെ വൃന്ദാവനം" എന്നാണ് മലമ്പുഴ ഉദ്യാനം അറിയപ്പെടുന്നത്.
നിബിഡവനങ്ങൾ നിറഞ്ഞ മലകളും, മലമ്പുഴ അണക്കെട്ടിലേക്കു വന്നുചേരുന്നനദികളും നിറഞ്ഞപശ്ചാത്തലത്തിൽ, പച്ചപ്പുനിറഞ്ഞ പുൽത്തകിടികളും, എണ്ണമറ്റ വൈവിധ്യമേറിയ പുഷ്പങ്ങളാൽ നിറഞ്ഞ പൂന്തോട്ടങ്ങളും, ചെറിയകുളങ്ങളും, ഫൗണ്ടനുകളും, അതിനോടനുബന്ധിച്ചുള്ള ഇരിപ്പിടങ്ങളും, വിശ്രമസങ്കേതങ്ങളും എല്ലാം കാഴ്ചക്കാരന്റെ മനസ്സിന് മറക്കാനാവാത്ത അനുഭൂതി പകർന്നു കൊടുക്കുന്നു.
പ്രശസ്ത ശില്പിയായ കാനായി കുഞ്ഞിരാമൻ നിർമ്മിച്ച " യക്ഷി " എന്ന ശില്പം കാണികളെ ആകർഷിക്കുന്നു.
ഡാമിന്റെ ഉത്ഭവം
മലമ്പുഴയിൽ ഒരു അണക്കെട്ട് നിർമ്മിക്കാം എന്ന ആശയം 1914-ൽ മദ്രാസ് സർക്കാർ ആണ് കൊണ്ടുവന്നത്.
അന്ന് പാലക്കാട് മദ്രാസ് പ്രസിഡൻസിയുടെ ഭാഗമായിരുന്നു.
1949-മാർച്ചിൽ അന്നത്തെ പൊതുമരാമത്ത് മന്ത്രിയായിരുന്ന കെ. ഭക്തവത്സലം അണക്കെട്ടിന് തറക്കല്ലിട്ടു.
റെക്കോഡ് സമയത്തിൽ പണി പൂർത്തിയാക്കിയ ഈ അണക്കെട്ട് അന്നത്തെ മുഖ്യമന്ത്രിയായിരുന്ന കെ. കാമരാജ് 1955 ഒക്ടോബർ 9-നു ഉദ്ഘാടനം ചെയ്തു.
അണക്കെട്ടിന്റെ നിർമ്മാണത്തിനു മുൻപ് പുൻപ്പാ‍റ, ചോവങ്കാട്, ഇടുപ്പാടി, വടക്കമ്പാടം, താഞ്ഞികപള്ളം, കാരക്കാട്, തൂപള്ളം, വാരാനി, അക്കരക്കാട്, കടുക്കാംകുന്നം, ആനകുഴിക്കാട്, തമ്പുരാട്ടിപോട്ട, ആനമുക്കര, പാണ്ടിപോട്ട, തെക്കുമ്പാടം, കൊശവൻ ഇടുക്ക് എന്നിങ്ങനെ ഉള്ള സ്ഥലങ്ങളായിരുന്നു ഇവിടെ.
അണക്കെട്ട് നിർമ്മാണത്തിനു ശേഷം ഈ സ്ഥലങ്ങളെല്ലാം തന്നെ മലമ്പുഴ എന്ന് അറിയപ്പെട്ടു.
ജലസേചനം, കുടിവെള്ളം, വ്യവസായം, വൈദ്യുതി ഉത്പാദനം, മത്സ്യം വളർത്തൽ, ജല ഗതാഗതം എന്നിങ്ങനെ ഒരു വിവിധോദ്ദേശ പദ്ധതിയായി ആയിരുന്നു ഈ അണക്കെട്ട് വിഭാവനം ചെയ്തത്.
പ്രധാനസ്ഥലങ്ങളിൽ നിന്നുള്ള ദൂരം പാലക്കാട് നഗരം/ബസ് സ്റ്റേഷൻ - 8 കി.
മി. സമീപത്തുള്ള റെയിൽവേ സ്റ്റേഷൻ - 5 കി.
(ഒലവക്കോട്) സമീപത്തുള്ള വിമാനത്താവളം - 54 കി.
(കോയമ്പത്തൂർ) തൃശ്ശൂർ - 69 കി.
മലപ്പുറം - 97 കി.
കോഴിക്കോട് - 147 കി.
പ്രധാന സൗകര്യങ്ങൾ മലമ്പുഴ ഉദ്യാനം, ഒരു കാഴ്ച റിസർവ്വോയറും,ഗാർഡൻ ഹൗസും
സന്ദർശനസമയം - രാവിലെ 10:00 മുതൽ വൈകിട്ട് 06:00 വരെ.
റിസർവ്വോയറിൽ ബോട്ടിങ്ങ് ആണ് പ്രധാനമായുള്ള ആകർഷണം.
മീൻപിടുത്തം നിരോധിക്കപ്പെട്ടിരിക്കുന്ന സ്ഥലമാണിത്, എന്നിരുന്നാലും പലരും റിസർവ്വോയറിൽ നിന്നും മീൻപിടിക്കുന്നുണ്ട്.
ഗാർഡൻ ഹൗസിൽ ജലകേളികൾക്കായി ഒരു വിഭാഗം സജ്ജീകരിച്ചരിക്കുന്നു.
കാലത്ത് പത്തുമണിമുതൽ പെഡൽ ബോട്ടുകളും മറ്റും വാടകയ്ക്ക് ലഭ്യമാണ്.
ഉദ്യാനത്തോട് ചേർന്ന് നന്നായി അറ്റകുറ്റപ്പണികളും, ശുദ്ധീകരണവും മറ്റും നടത്തിവരുന്ന നീന്തൽ‍ക്കുളം ഒരുക്കിയിരിക്കുന്നു, ഇത് ചൊവ്വാഴ്ചകളിൽ തുറന്നുപ്രവർത്തിക്കുന്നില്ല.
അക്വേറിയവും,പാമ്പുവളർത്തൽ കേന്ദ്രവും
മലമ്പുഴ ഉദ്യാനത്തോട് ചേർന്നുകിടക്കുന്ന മത്സ്യരൂപത്തിൽ നിർമ്മിച്ചിട്ടുള്ള ശുദ്ധജലമത്സ്യങ്ങളുടെ പ്രദർശനകേന്ദ്രം, പാമ്പുവളർത്തൽ കേന്ദ്രം, കുട്ടികൾക്കായുള്ള ഉദ്യാനം (കുട്ടികൾക്കായുള്ള തീവണ്ടിയുൾപ്പെടെ) എന്നിവ കുട്ടികളുടെ ഉല്ലാസത്തിനായി പ്രത്യേകം സജ്ജീകരിക്കപ്പെട്ടിരിക്കുന്നു.
അക്വേറിയം ഉച്ചയ്ക്ക് 12 മുതൽ വൈകിട്ട് 8 മണിവരെ തുറന്നു പ്രവർ‍ത്തിക്കുന്നു, അവധി ദിവസങ്ങളിൽ ഉച്ചയ്ക്ക് 1 മണി മുതൽ വൈകിട്ട് 9 വരെ പ്രവർ‍ത്തിക്കുന്നു.
പാമ്പുവളർത്തൽ കേന്ദ്രം കാലത്ത് 8 മണിമുതൽ വൈകിട്ട് 6 മണിവരെയാണ് പ്രവർത്തിക്കുക.
റോഡ് ട്രെയിൻ
മലമ്പുഴയുടെയും, അണക്കെട്ടിന്റെയും, മറ്റും യഥാർഥസൗന്ദര്യം കാണികളിലേക്കെത്തിക്കാനായി, കാലത്ത് 8 മുതൽ വൈകിട്ട് 8 വരെ (ഇപ്പോൾ പ്രവർത്തിക്കുന്നില്ല) വിനോദസഞ്ചാരവകുപ്പ് ഒരു റോഡ് ട്രെയിൻ സംവിധാനം ഏർപ്പെടുത്തിയിരിക്കുന്നു.
ജപ്പാനീസ് ഉദ്യാനം
മലമ്പുഴ അണക്കെട്ടിന്റെ പ്രകൃതിരമണീയതയ്ക്ക് മാറ്റുകൂട്ടുന്ന ജപ്പാനീസ് മാതൃകയിലുള്ള ഒരു ചെറിയ ഉദ്യാനം രാവിലെ 10 മുതൽ ഉച്ചയ്ക്ക് 1 വരെയും, ഉച്ചകഴിഞ്ഞ് 2:30 മുതൽ വൈകിട്ട് 8 വരെയും കാണികൾക്കായി തുറന്നിട്ടിരിക്കുന്നു.
ഇതിനോട് ചേർന്ന് നദിക്കു കുറുകെയുള്ള തൂക്കുപാലം സന്ദർശകരുടെ പ്രധാന ആകർഷണങ്ങളിൽ ഒന്നാണ്.
റോപ്പ് വേ
തെന്നിന്ത്യയിലെ ആദ്യത്തേത് എന്നവകാശപ്പെടുന്ന യാത്രക്കാരെ വഹിക്കുന്ന റോപ്പ് വേ മലമ്പുഴ ഉദ്യാനത്തിന്റെ മറ്റൊരു പ്രധാന ആകർഷണമാണ്.
മലമ്പുഴ ഉദ്യാനത്തിനുമുകളിലൂടെയുള്ള ഉല്ലാസപ്രദമായ ആകാശയാത്ര സാധ്യമാക്കുന്ന റോപ്പ് വേ, കാലത്ത് 10 മുതൽ ഉച്ചയ്ക്ക് 1മണി വരെയും, ഉച്ചകഴിഞ്ഞ് 2:30 മുതൽ വൈകിട്ട് 8 വരെയും പ്രവർത്തിക്കുന്നു.
മലമ്പുഴ ഉദ്യാനത്തിന്റെ മുഴുവൻ സൗന്ദര്യവും ആസ്വദിക്കാനുതകുന്ന ഈ ആകാശസവാരി 20 മിനിറ്റാണ് നീണ്ടുനിൽക്കുന്നത് ടെലിസ്കോപ്പിക് ടവർ
ടെലിസ്കോപ്പിക് ടവർ 40 മൈൽ ദൂരം വരെയുള്ള വിഹഗവീക്ഷണം സാധ്യമാക്കുന്നു.
ഇത് കാലത്ത് 10 മുതൽ വൈകിട്ട് 5 വരെ പ്രവർത്തിക്കുന്നു.
നൂൽ ഉദ്യാനം (ത്രെഡ് ഗാർഡൻ)
മലമ്പുഴ ഉദ്യാനത്തിന് അനുബന്ധമായി നിർമ്മിക്കപ്പെട്ടതാണെങ്കിലും ഉദ്യാനത്തിന് പുറത്തായി സ്ഥിതി ചെയ്യുന്നതാണ് മലമ്പുഴ ത്രെഡ് ഗാർഡൻ.
നയനമനോഹരമായ ഈ കരവേല കുറെയേറെ ആളുകളുടെ വർഷങ്ങൾ നീണ്ട നിരന്തരപരിശ്രമഫലമാണ്.
എംബ്രൊയ്ഡറിക്കായി ഉപയോഗിക്കുന്ന വ്യത്യസ്തനിറങ്ങളിലുള്ള നൂലുകൾ സൂചിയോ,മറ്റ് പ്രത്യേക ഉപകരണങ്ങളോ ഉപയോഗിക്കാതെയാണ് ഇത് നിർമ്മിച്ചിരിക്കുന്നത്.
ആന്റണി ജോസഫ് എന്ന കലാകാരനാണ് ഇത് രൂപകൽപ്പനചെയ്ത് നിർമ്മിച്ചത്.
പ്രസ്തുത നൂലുദ്യാനത്തിൽ പൂക്കളുടയും, സസ്യങ്ങളുടെയും, വിവിധങ്ങളായ ജീവസ്സുറ്റ മാതൃകകൾ കാണികളുടെ ഹൃദയം കവരുന്നു.
ഇത് മലമ്പുഴ ഫാന്റസി പാർക്കിനോടടുത്താണ് ഉള്ളത്.
റോക്ക് ഗാർഡൻ
തെന്നിന്ത്യയിലെ ആദ്യത്തെ റോക്ക് ഗാർഡനാണ് മലമ്പുഴയിലുള്ളത്.
പ്രധാന ശില്പിയായ പദ്മശ്രീ നെക് ചന്ദിന്റെ (ചണ്ഡീഗഡ്)മനസ്സിൽ ഉരുത്തിരിഞ്ഞ മഹത്തായ ഒരു ഉദ്യാനമാണ് മലമ്പുഴയിലുള്ളത്.
ഇതിന്റെ എടുത്തുപറയത്തക്ക പ്രത്യേകത, ഉപയോഗശൂന്യമായ വളപ്പൊട്ടുകളും, തറയോടുകളും, മറ്റ് പാഴ്വസ്തുക്കളുമാണ് ഇതിന്റെ പ്രധാന നിർമ്മാണവസ്തുക്കൾ എന്നതാണ്.
കാലത്ത് 10 മുതൽ വൈകിട്ട് 6 വരെ സന്ദർശകർക്കായി തുറന്നിട്ടിരിക്കുന്നു.
അവലംബം ↑ കേരള സംസ്ഥാനസർക്കാർ ഇന്റർനെറ്റ് താൾ കാണുക (കേരളത്തിന്റെ വൃന്ദാവനം) Archived 2008-10-02 at the Wayback Machine .
↑ ↑ പാലക്കാട് ജില്ലാ വിനോദസഞ്ചാരവകുപ്പിന്റെ താൾ .
↑ മലമ്പുഴ റോപ് വേയുടെ താൾ .
↑ Malampuzha Dam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Malampuzha Garden എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെറ്റ് (മലമ്പുഴ)
മലമ്പുഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Malampuzha_gramapanchayat മലമ്പുഴ മലമ്പുഴ 10°50′N 76°41′E ﻿ / ﻿ 10.83°N 76.68°E ﻿ / 10.83; 76.68 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 183.42 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 12860 ജനസാന്ദ്രത 70/ ച.
പാലക്കാട്  ജില്ലയിലെ പാലക്കാട് താലൂക്കിൽ മലമ്പുഴ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മലമ്പുഴ ഗ്രാമപഞ്ചായത്ത് .
മലമ്പുഴ ഒന്ന്, മലമ്പുഴ രണ്ട് എന്നീ വില്ലേജുകളിലായി വ്യാപിച്ചുകിടക്കുന്ന ഈ പഞ്ചായത്തിന് 183.42 ചതുരശ്ര കിലോമീറ്റർ വിസ്തീർണ്ണമുണ്ട്.